b'\n_START_ARTICLE_\nPorvari (politiikka)\n_START_PARAGRAPH_\nPorvari tarkoittaa poliittisessa kielenk\xc3\xa4yt\xc3\xb6ss\xc3\xa4 oikeisto- tai keskustapuolueen j\xc3\xa4sent\xc3\xa4 tai kannattajaa tai yleens\xc3\xa4 ei-sosialistia. Aikaisemmin porvari tarkoitti porvariss\xc3\xa4\xc3\xa4tyyn kuuluvaa henkil\xc3\xb6\xc3\xa4. Marxilaisuudessa porvareiksi kutsutaan koko omistavaa ja varakasta luokkaa kapitalistisessa yhteiskunnassa synonyymina kapitalisteille.\n_START_SECTION_\nSuomessa\n_START_PARAGRAPH_\nSuomalaisessa puoluepolitiikassa porvaripuolueiksi tai porvarillisiksi puolueiksi nimitet\xc3\xa4\xc3\xa4n usein keskustaa, kokoomusta, kristillisdemokraatteja, liberaaleja ja RKP:t\xc3\xa4._NEWLINE_1960-luvun lopussa ja 1970-luvun alussa jotkut kokoomusnuoret ja varsinkin puolueen niin sanotut remonttimiehet pyrkiv\xc3\xa4t kehitt\xc3\xa4m\xc3\xa4\xc3\xa4n porvarismin nimikkeell\xc3\xa4 Karl Popperin ajatuksiin perustuvaa kokoomukselle sopivaa aatetta, joka eroaisi konservatismista.'